David Scott van The Kiffness skenk die helfte van sy inkomste uit katvideo's aan die DBV
NUUSFLITS NUUSAGENTSKAP 3 Januarie 10:30 vm
# Veldwagters was onlangs verstom om 'n trop van 13 olifante buite die Limpopo Nasionale Park in Mosambiek aan te tref waar hulle geduldig by 'n hek wag om toegelaat te word. 'n Woordvoerder van die Vredesparke-stigting sê die veldwagters het die hek oopgemaak en toegekyk hoe die olifant-gesin rustig verby slenter na die Massingir-dam se oewer. Die oorgrenspark is teen die Krugerwildtuin geleë. Twintig jaar gelede het die streek se oorblywende olifante egter die grens na die naburige Krugerwildtuin oorgesteek.
# Na 18 maande se sorg by Durban se natuurlewe-rehabilitasiesentrum, was 'n Suider-Afrikaanse luislang uiteindelik gereed om weer in die Karkloof-natuurreservaat in KwaZulu-Natal vrygelaat te word. 'n Woordvoerder sê dit het meer as 'n jaar geduur om die dier gewig te laat aansit van 12- tot 20-kilogram. Nadat haar houer oopgemaak is, het die slang doodtevrede na vryheid geseil en in 'n waterstroom ingegly. Die sentrum word bestuur deur 'n klein groepie ervare personeel en vrywilligers en hulle help jaarliks meer as drieduisende beseerde en ontwortelde diere.
# En ten slotte, die wêreldbekende paleo-antropoloog Richard Leakey, wat veral bekend is vir sy fossielvondse en bewaringswerk in sy geboorteland, Kenia, is op 77 jaar oorlede. President Uhuru Kenyatta het die hartseer nuus bekend gemaak. Leakey se baanbrekerswerk het bygedra om te bewys dat die mensdom in Afrika ontwikkel het. Hy het tot in sy sewentigs aktief besig gebly ten spyte van velkanker, nier- en lewersiekte, en die verlies van albei sy bene in 'n vliegongeluk in 1993. Leakey was ook 'n voorste teenstander van ivoorhandel toe die slagting van Afrika-olifante in die laat 1980's 'n hoogtepunt bereik het.